2.

II lisa muudetakse järgmiselt: a) 2. osa tabelis asendatakse sektor ja määratlus 7 järgmisega: „7. Finantsvahendusettevõtted (S.125 A) Finantsvahendusettevõtted (FVCd) on väärtpaberistamistehinguid teostavad ettevõtted. Finantsvahendusettevõtted, mis vastavad institutsionaalse üksuse kriteeriumitele, liigitatakse allsektorisse S.125, muudel puhkudel käsitatakse neid osana emaettevõtjast.“ b) 4. osa muudetakse järgmiselt: i) tabeli üheksas väli asendatakse järgmisega: „Aruandluse viis“ ii) tabelisse lisatakse järgmised määratlused: „Emiteerimiskuupäev Kuupäev, mil emitent annab väärtpaberid makse vastu tagajale üle. Sellel kuupäeval on väärtpaberid esimest korda kättesaadavad investoritele. Põhiosast eraldatud kupongiga võlakirja (strip) osas osutab see veerg kuupäevale, mil kupong/põhiosa eraldatakse. Lunastamiskuupäev Kuupäev, mil võlainstrument tagasi ostetakse Omaniku emiteeritud väärtpaberid Kuupäev, mil omanik väärtpaberi emiteeris. Vara liik Instrumendi liigitus Vara väärtpaberistamise liik Väärtpaberistatud vara liik Väärtpaberi seis Lisateave, mis näitab väärtpaberi staatust ehk kas instrumendi tähtaeg kestab või mitte (st kas instrument on makseviivituses, selle tähtaeg on lõppenud või kas instrument on ennetähtaegselt lunastatud). Väärtpaberi seisu kuupäev Väljal „väärtpaberi seis“ kajastatud väärtpaberi seisu jõustumise kuupäev. Instrumendi võlad Põhisumma, intressi ja tasumaksete aruandekuupäeval tasumata agregeeritud summa, mis kuulub lepingu kohaselt tasumisele ja mida ei ole makstud (tähtpäev ületatud). See summa tuleb alati esitada. Kui instrumendi maksetähtaeg ei ole aruandekuupäeval ületatud, tuleb märkida 0. Instrumendi võlgade kuupäev Kuupäev, mil instrumendi maksetähtpäev ületati vastavalt komisjoni rakendusmääruse (EL) nr 680/2014 (****) V lisa punktile 2.48. See on varaseim kuupäev, mil instrumendil oli vaatluskuupäeva seisuga võlgnevusi, ning see esitatakse juhul, kui instrumendil maksetähtaeg on aruandekuupäeval ületatud. Instrumendi järk Instrumendi järk näitab, kas instrumendil on garant, milline on selle nõudeõiguse järk ning kas instrument on tagatud. Tagatise geograafiline asukoht Tagatise geograafiline jaotus Garandi tunnuskood Asjaomase RKPga kooskõlastatud standardkood, mis võimaldab garanti kordumatult tuvastada ning sisaldab teavet kasutatava tunnuse liigi kohta, nt juriidilise isiku tunnus, EL või riigi tunnuskood. c) lisatakse 5., 6., 7. ja 8. osa järgmiselt: „5. OSA Üldmõisted Väli Kirjeldus Juriidilise isiku tunnus Juriidilise isiku tunnust (LEI) vajavale juriidilisele isikule antud tähtnumbriline viitekood vastavalt Rahvusvahelise Standardiorganisatsiooni standardile ISO 17442. Juriidilise isiku tunnus võimaldab ülemaailmselt kordumatult tuvastada juriidilise isiku tunnust vajavad üksused. EL tunnus EL tunnus on üldiselt kasutatav, asjaomase RKPga kooskõlastatud tunnuskood, mis võimaldab üksust liidus kordumatult tuvastada. Riigisisene tunnus Riigisisene tunnus on üldiselt kasutatav, asjaomase RKPga kooskõlastatud tunnuskood, mis võimaldab üksust tema asukohariigis kordumatult tuvastada. Usaldatavusnõuete konsolideerimise kohaldamisala Usaldatavusnõuete konsolideerimise kohaldamisala osutab määruse (EL) nr 575/2013 1. osa, II jaotise 2. peatükis määratletud konsolideerimise kohaldamisalale. Rahvusvahelised finantsaruandlusstandardid Rahvusvahelised finantsaruandlusstandardid (IFRS) Euroopa Parlamendi ja nõukogu määruse (EÜ) nr 1606/2002 (10) artiklis 2 määratletud tähenduses. Raamatupidamisnõuete konsolideerimise kohaldamisala Raamatupidamisnõuete konsolideerimise kohaldamisala osutab IFRSi finantsaruandluse konsolideerimise kohaldamisalale või kohastel juhtudel tegelike andmeesitajate suhtes kohaldatavatele muudele riigisisestele või rahvusvahelistele standarditele. NACE klassifikatsioon Vastaspoolte liigitus nende tegevusalade alusel kooskõlas statistilise klassifikaatoriga NACE Rev. 2 vastavalt Euroopa Parlamendi ja nõukogu määrusele (EÜ) nr 1893/2006 (11). NACE kood on teise, kolmanda või neljanda tasandi NACE kood kooskõlas määrusega (EÜ) nr 1893/2006. Sisereitingute meetod Riskiha kaalutud riskipositsioonide arvutamiseks kasutatav sisereitingute meetod kooskõlas määrusega (EL) nr 575/2013. Aruandluse tasand Aruandluse tasand näitab, kas andmed esitatakse üksuse- või grupipõhiselt vastavalt artikli 1 punktide 23 ja 24 määratlusele. Üksusepõhiselt esitatavate andmete osas tuleks kohaldada harmoneeritud, asjaomase RKPga kooskõlastatud raamatupidamis- ja konsolideerimispõhimõtteid, st. üksusepõhised andmed esitatakse võimaluse korral kooskõlas grupi raamatupidamiseeskirjadega. Viitekuupäev Andmetega seotud viiteperioodi hiliseim kuupäev, s.o kvartalilõpp kooskõlas artikliga 6a. 6. OSA Omaniku andmete määratlus Väli Kirjeldus Omaniku tunnuskood Asjaomase RKPga kooskõlastatud standardkood, mis võimaldab omanikku kordumatult tuvastada ning sisaldab teavet kasutatava tunnuse liigi kohta, nt ELi või riigi tunnuskood. Omaniku vahetu emaettevõtja tunnuskood Asjaomase RKPga kooskõlastatud standardkood, mis võimaldab vahetut juriidilist isikut kordumatult tuvastada ning sisaldab teavet kasutatava tunnuse liigi kohta, nt ELi või riigi tunnuskood. Emitent on andmeid esitava grupi üksus (usaldatavusnõuete kohaldamisala) Näitab, et väärtpaberi emitendiks oli sama grupi üksus kooskõlas usaldatavusnõuete konsolideerimise kohaldamisalaga. Emitent on andmeid esitava grupi üksus (raamatupidamisnõuete kohaldamisala) Näitab, et väärtpaberi emitendiks oli sama grupi üksus kooskõlas raamatupidamisnõuete konsolideerimise kohaldamisalaga. 7. OSA Emitendi andmete määratlus Väli Kirjeldus Emitendi tunnuskood Asjaomase RKPga kooskõlastatud standardkood, mis võimaldab emitenti kordumatult tuvastada ning sisaldab teavet kasutatava tunnuse liigi kohta, nt ELi või riigi tunnuskood. Üksuse staatus Lisateave, mis näitab emiteeriva üksuse staatust, sh kohustuste täitmata jätmise seisu ning sisaldab põhjuseid, miks üksus on kohustuste täitmata jätmise seisus vastavalt määruse (EL) nr 575/2013 artiklile 178 ning muud teavet üksuse staatuse kohta, nt ühinemine, omandamine, jne) Üksuse staatuse kuupäev Kuupäev, mil üksuse staatus muutus. 8. OSA Raamatupidamise ja riskidega seonduva teabe määratlus Väli Kirjeldus Makseraskuste tõttu restruktureerimise ja kokkuleppelise muutmise seis Makseraskuste tõttu restruktureeritud ja kokkuleppeliselt muudetud instrumentide andmed. Makseraskuste tõttu restruktureerimise ja kokkuleppelise muutmise seisu kuupäev Kuupäev, mil andmeatribuudis „Makseraskuste tõttu restruktureerimise ja kokkuleppelise muutmise seis“ esitatud makseraskuste tõttu restruktureerimine või kokkuleppeline muutmine aset leidis. Instrumendi teenindamise seis Andmed viivises olevate instrumentide kohta vastavalt rakendusmäärusele (EL) nr 680/2014. Instrumendi teenindamise seisu kuupäev Kuupäev, mil andmeatribuudis „Instrumendi teenindamise seis“ esitatud teenindamise seis jõustus või muutus. Emitendi kohustuste täitmata jätmise seis Emitendi kohustuste täitmata jätmise seisu tuvastamine kooskõlas määruse (EL) nr 575/2013 artikliga 178. Emitendi kohustuste täitmata jätmise seisu kuupäev Kuupäev, mil kohustuste täitmata jätmise seisu aruandluse kirje „Emitendi kohustuste täitmata jätmise seis“ jõustus või muutus. Instrumendi kohustuste täitmata jätmise seis Instrumendi kohustuste täitmata jätmise seisu tuvastamine kooskõlas määruse (EL) nr 575/2013 artikliga 178. Instrumendi kohustuste täitmata jätmise seisu muutumine Kuupäev, mil kohustuste täitmata jätmise seisu aruandluse kirje „Instrumendi kohustuste täitmata jätmise seis“ jõustus või muutus. Raamatupidamisstandard Andmeesitaja kasutatav raamatupidamisstandard. Bilansiline väärtus Bilansiline väärtus vastavalt rakendusmääruse (EL) nr 680/2014 V lisale. Väärtuse languse liik Väärtuse languse liik vastavalt kohaldatavatele raamatupidamisstandarditele. Väärtuse languse hindamise meetod Meetod, millega väärtuse langust hinnatakse, kui instrumendile kohaldatakse väärtuse langust vastavalt kohaldatavatele raamatupidamisstandarditele. Eristatakse kollektiivseid ja individuaalseid meetodeid. Akumuleeritud väärtuse languse summa Instrumendi kahjumi eraldised aruandekuupäeval. Seda andmeatribuuti kasutatakse seoses instrumentidega, mille suhtes kohaldatakse väärtuse langust vastavalt kohaldatavatele raamatupidamisstandarditele. Koormatise allikad Tehingu liik, mille riskipositsioon on koormatud vastavalt rakendusmäärusele (EL) nr 680/2014. Vara loetakse koormatuks, kui see on panditud või on seotud mis tahes kokkuleppega instrumendi tagamiseks, väärtpaberistamiseks või krediidi parandamiseks, mida ei saa vabalt lõpetada. Instrumentide raamatupidamislik klassifikatsioon Raamatupidamisportfell, milles instrument kajastatakse vastavalt andmeesitaja kohaldatavale raamatupidamisstandardile. Usaldusnõuetele vastav portfell Riskipositsioonide liigitamine kauplemis- ja muu portfelli vahel Instrumendid on kauplemisportfellis määruse (EL) nr 575/2013 artikli 4 lõike 1 punktis 86 määratletud tähenduses. Krediidiriskist tulenevad õiglase väärtuse akumuleeritud muutused Akumuleeritud muutused õiglases väärtuses tulenevalt krediidiriskist vastavalt rakendusmääruse (EL) nr 680/2014 V lisa 1. osa punktile 2.46. Kumulatiivsed laekumised pärast kohustuste täitmata jätmist Pärast kohustuste täitmata jätmist laekunud summa kokku. Emitendi kohustuste täitmata jätmise tõenäosus Määruse (EL) nr 575/2013 artiklite 160, 163, 179 ja 180 alusel kindlaks määratud emitendi kohustuste täitmata jätmise tõenäosus ühe aasta jooksul. Makseviivitusest tingitud kahjumäär majanduslanguses Summa, mis võidakse kaotada majanduslanguses kohustuste täitmata jätmise tõttu üheaastases perioodis, ja kohustuste rikkumisel täitmist ootav summa suhtarv kooskõlas määruse (EL) nr 575/2013 artikliga 181. Makseviivitusest tingitud kahjumäär tavalises majandusolukorras Summa, mis võidakse kaotada tavalises majandusolukorras kohustuste täitmata jätmise tõttu üheaastases perioodis, ja kohustuste rikkumisel täitmist ootav summa suhtarv. Riskikaal Positsioonidega seotud riskikaalud vastavalt määrusele (EL) nr 575/2013. Riskipositsioonide väärtus (riskipositsioonid kohustuste täitmata jätmisel) Riskipositsiooni väärtus pärast krediidiriski maandamist ja ümberhindlustegureid kooskõlas rakendusmäärusega (EL) nr 680/2014. Kapitali arvutamise meetod usaldatavusjärelevalve eesmärgil Andmed meetodi kohta, mida kasutatakse riskiga kaalutud positsioonide summade arvutamiseks määruse (EL) nr 575/2013 artikli 92 lõike 3 punktide a ja f eesmärgil. Riskipositsiooni klass Riskipositsiooni klass vastavalt määrusele (EL) nr 575/2013.“